கேள்வி: ஜாக் ஹாப்ஸ் - குடும்ப வாழ்க்கை பற்றி விளக்கவும்.
பதில்: 1900 ஆம் ஆண்டில், கேம்ப்ரிட்ஜின் செயின்ட் மத்தேயுவில் நடைபெற்ற ஒரு மாலை தேவாலய சேவையில் இருந்த போது ஹோப்ஸ் அடா எலன் கேட்ஸை சந்தித்தார். ஹோப்ஸின் கூச்சம் மற்றும் துடுப்பாட்டம் மீதான அதீத ஆர்வம் ஆகியவற்றால் இவர்களது திருமணம் சற்று தள்ளிப்போனது. ஆனால் இந்த தம்பதி, இறுதியில் செப்டம்பர் 26, 1906 அன்று இவர்கள் சந்தித்த தேவாலயத்தில் திருமணம் செய்து கொண்டனர். இவர்கள் திருமண நிகழ்வை ரகசியமாக வைக்கத் திட்டமிட்டனர், ஆனால் அது பத்திரிகைகளில் வெளியானது. மேலும், இந்தத் தம்பதி ஹோப்ஸின் சர்ரே குழு உறுப்பினர்களிடமிருந்து பரிசுகளையும் செய்திகளையும் பெற்றது.McKinstry, pp. 66–67. துடுப்பாட்ட சுற்றுப்பயணங்களினால் தனது மனைவியிடமிருந்து பிரிக்கப்படுவதை ஹோப்ஸ் விரும்பவில்லை, பிற்காலத்தில் இவர் பெரும்பாலும் வெளிநாடுகளில் சுற்றுப் பயணங்களின் போது தனது மனைவியினையும் அழைத்துச் சென்றார். இவர்களுக்கு நான்கு குழந்தைகள் இருந்தன: ஜாக், 1907 இல் பிறந்தார், 1909 இல் லியோனார்ட், 1913 இல் வேரா மற்றும் 1914 இல் ஐவர் ஆகியோர் ஆவர்.McKinstry, pp. 68–69. ஹோப்ஸும் இவரின் மனைவியும் திருமணமான முதல் ஆண்டுகளில் வாடகை வீட்டில் வசித்து வந்தனர். இவர் குழந்தை பருவத்தில் இருந்ததை விட சற்று செல்வந்தராக இருந்த போதிலும் குடும்பம் துவக்க காலத்தில் போதுமான நிதி வசதி இல்லாமல் இருந்தது.McKinstry, p. 69. இவரது நற்பெயர் அதிகரித்ததால் ஹோப்ஸின் ஊதியம் அதிகரித்தது, இதனால் 1913 வாக்கில் இவர் ஆண்டுதோறும் 375 அமெரிக்க டாலர்களைச் சம்பாதித்து வந்தார் (2018 இல் சுமார் 32,000 க்கு சமம்). 1913 ஆம் ஆண்டில் லண்டனின் வசதியான மற்றும் வளமான பகுதியான கிளாபம் காமனில் தனது சொந்த வீட்டை வாங்கினார்.McKinstry, p. 142. 1920 களின் நடுப்பகுதியில், இங்கிலாந்தில் துடுப்பாட்ட விளையாட்டு மிகவும் பிரபலமானதாக இருந்தது. மேலும், சிறந்த வீரர்கள் தேசிய அளவில் பிரபலமானவர்களாக இருந்தனர். ஹோப்ஸ் மற்ற துடுப்பாட்ட வீரரகளை விட மிகப் பெரிய துடுப்பாட்ட நட்சத்திரமாக இருந்தார். 1925 ஆம் ஆண்டில் இவரது ஆண்டு வருமானம் 1500 அமெரிக்க டாலர்களாக இருந்தது.அந்த சமயத்தில் அது மருத்துவர்களின் ஊதியத்தினை விட அதிகமாக இருந்தது. இதன் விளைவாக, 1928 ஆம் ஆண்டில் இவரது குடும்பம் ஒரு பெரிய வீட்டிற்கு குடிபெயர்ந்தது. ஹோப்ஸ் தனது குழந்தைகளை தனியார் பள்ளிகளுக்கு அனுப்பினார்.McKinstry, pp. 240–45. இவர் பெரும்பாலான சமகால துடுப்பாட்ட வீரர்களை விட அதிக நிதி சுதந்திரத்தை அடைந்தார்.ஆனால் எப்போதும் தனது மனைவி மற்றும் குழந்தைகளுக்கு தனது குழந்தைப் பருவத்தில் கிடைக்காத பாதுகாப்பை வழங்குவதில் முதலில் அக்கறை கொண்டிருந்தார்.